OpenLLM-France/wikimedia huggingface dataset:
# Codi ATC V09

El codi ATC V09, descrit com Productes radiofarmacèutics per a diagnòstic, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup V09 és part del grup anatòmic V Altres.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QV09...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## V09A Sistema nerviós central

    V09A A Composts amb Tc (99mTc)
    V09A B Composts amb iode (123 I)
    V09A X Altres productes radiofarmacèutics per al diagnòstic del sistema nerviós central

## V09B Esquelet

    V09B A Composts amb Tc (99mTc)
    V09C Sistema renal
    V09C A Composts amb Tc (99mTc)
    V09C X Altres productes radiofarmacèutics per al diagnòstics del sistema renal

## V09D Fetge i sistema reticle endotelial

    V09D A Composts amb Tc (99mTc)
    V09D B Partícules i col·loides amb Tc (99mTc)
    V09D X Altres radiofarmacèutics diagnòstics per al fetge i el sistema reticle endotelial

## V09E Aparell respiratori

    V09E A Inhalants amb Tc (99mTc)
    V09E B Partícules de Tc (99mTc) per a injecció
    V09E X Altres productes radiofarmacèutics per al diagnòstics de l'aparell respiratori

## V09F Tiroide

    V09F X Productes radiofarmacèutics per al diagnòstics de la tiroide, alguns

## V09G Sistema cardiovascular

    V09G A Composts amb Tc (99mTc)
    V09G B Composts amb iode (125 I)
    V09G X Altres productes radiofarmacèutics per al diagnòstics del sistema cardiovascular

## V09H Detecció d'inflamació i infeccions

    V09H A Composts amb Tc (99mTc)
    V09H B Composts amb indi (111In)
    V09H X Altres productes radiofarmacèutics per a la detecció de la inflamació i les infeccions

## V09I Detecció de tumors

    V09I A Composts amb Tc (99mTc)
    V09I B Composts amb indi (111In)
    V09I X Altres productes radiofarmacèutics per a la detecció de tumors

## V09X Altres productes radiofarmacèutics per a diagnòstics

    V09X A Composts amb iode (131 I)
    V09X X Productes radiofarmacèutics per a diagnòstic, altres

## Referències

* ↑ «ATC/DDD Index 2016: code V09». WHO Collaborating Centre for Drug Statistics Methodology.
* ↑ «ATCvet Index 2016: code QV09». WHO Collaborating Centre for Drug Statistics Methodology.
# Tony Shelly

Tony Shelly va ser un pilot de curses automobilístiques neozelandès que va arribar a disputar curses de Fórmula 1.
Va néixer el 2 de febrer del 1937 a Wellington, Nova Zelanda i va morir el 4 d'octubre del 1998 a Taupo, Nova Zelanda.
Va debutar a la cinquena cursa de la temporada 1962 (la tretzena temporada de la història) del campionat del món de la Fórmula 1, disputant el 21 de juliol del 1962 el GP de Gran Bretanya al circuit d'Aintree.
Shelly va participar en un total de tres proves puntuables pel campionat de la F1,no podent finalitzar cap cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1962 | John Dalton | Lotus | Climax | HOL | MON | BEL | FRA | GBR Ret | ALE NVQ | | | | - | 0 |
| 1962 | Autosport Team Wolfgang Seidel | Lotus | BRM | | | | | | | ITA NVQ | USA | SUD | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 3 | 0 | 0 | 0 | 0 | 0 |
# Winifred Sackville Stoner Jr.

Winifred Sackville Stoner, Jr. (Evansville, Indiana, 1902 - 1983) va ser una poeta i nena prodigi estatunidenca. El seu desenvolupament va estar fortament influenciat per la seva mare Winifred Sackville Stoner.
Winifred Sackville Stoner, la "Mare Stoner", va ser la fundadora del moviment d'educació natural. Va ser una educadora innovadora, que promovia la importància de la diversió en l'aprenentatge. La seva filla va demostrar ser una molt bona estudiant. Als tres anys ja sabia llegir i escriure competentment. Als sis, podia fer servir una màquina d'escriure i havia publicat un llibre il·lustrat amb els seus poemes. Als vuit, parlava almenys cinc idiomes i havia traduït Mother Goose (Mare Oca) a la llengua auxiliar internacional esperanto (Patrino Anserino), llengua que promovia activament la seva mare. Als nou, va passar les proves d'accés de la Universitat Stanford. Filla i mare van col·laborar durant la dècada de 1920 en la publicació mensual Mother Stoner's Bulletin (Butlletí de la Mare Stoner) i van viatjar a Europa on, entre altres coses, van fer conferències defensant l'ús de l'esperanto, tal com havien fet als campaments educatius de Chautauqua.
Winifred Sackville Stoner, Jr. és coneguda per haver escrit poemes i rimes mnemotècniques que ajuden a recordar informació. Un dels seus poemes més coneguts es titula The History of the U.S. (La història dels Estats Units) i comença així: "In fourteen hundred ninety-two, Columbus sailed the ocean blue / And found this land, land of the Free, beloved by you, beloved by me" ("En 1492, Colom va navegar per l'oceà blau / I va trobar aquesta terra, terra dels homes Lliures, estimada per tu, estimada per mi").

## Vegeu també

* Parlants natius d'esperanto

## Referències

* 1 2 3 4 «Winifred Sackville Stoner & Winifred Sackville Stoner Jr.: A Selected Bibliography». Indiana Historical Society, 1994. Arxivat de l'original el 2015-09-24. [Consulta: 27 novembre 2014].
* 1 2 3 4 «Child prodigy: a poet and story writer at nine» (en anglès). New York Times, 25-02-1912. [Consulta: 27 novembre 2014].

## Enllaços externs

* Guerrero, Javier: "La plej juna tradukistino" (en esperanto)
* Guerrero, Javier: "Chautauqua, 1909" (en castellà)
* Stoner Jr, Winifred Sackville: Facts in jingles (en anglès)
# Radio Galega Música

Radio Galega Música és una emissora de ràdio pública gallega integrada a la Corporación de Radio-Televisión de Galicia que va començar a emetre el 3 de març de 2004 per FM, DAB i internet. Emet en format radiofórmula, tot i que a la seva programació també hi tenen cabuda les classe per adults i de gallec, a més de programes de divulgació musical, com el clàssic Lume na palleira.

## Imatge corporativa

* Logo des de 2004 fins a 2006
* Logo des de 2006 fins a 2019
* Logo des de 2019

## Referències

* ↑ Historia da Radio Galega-Historia-CRTVG

## Enllaços externs

* CRTVG (castellà)
# Can Pedralba

Can Pedralba és un habitatge de Centelles (Osona) inclòs a l'Inventari del Patrimoni Arquitectònic de Catalunya.

## Descripció

Està ubicat al peu de l'antic camí que en forma d'eix lineal estructurava tot el comtat. Es tracta d'un habitatge unifamiliar entre mitgeres de planta baixa i dos pisos.
Compta amb una façana plana, les obertures s'agrupen en un eix de composició vertical distingint les diverses plantes per la seva mida i ornamentació. S'ha de tenir en compte la reforma de la planta baixa on la façana original deuria tenir l'obertura principal sota l'obertura del primer pis i no deuria tenir sòcol. Presenta una coberta a dues vessants.

## Història

La data de 1702 de la llinda (la més antiga d'aquest tram de carrer) ens indica l'any de la seva construcció.
A la segona meitat del segle xx es van realitzar reformes a la planta baixa. Es van modificar les obertures i s'hi va afegir un sòcol de graveta.

## Referències

* 1 2 3 4 5 «Can Pedralba». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 març 2019].
# Regulador d'acidesa

Els reguladors de l'acidesa, o agents de control del pH, són additius alimentaris que s'afegeixen per canviar o mantenir el pH (acidesa o basicitat). Poden ser àcids orgànics o àcids minerals, bases químiques, agents neutralitzadors o agents tamponadors.
Els reguladors de l'acidesa estan indicats per un nombre E com per exemple E260 (àcid acètic), o simplement llistats com àcids alimentaris.
Els reguladors d'acidesa que normalment es fan servir són l'àcid cítric i els àcids làctics.

## Enllaços externs

* E-numbers on Food-Info.net
* Quality control - free spreadsheet for titration of acids and bases, pH calculation and distribution diagram generation
# Circuit pneumàtic

Un circuit pneumàtic és un conjunt de components interconnectats que converteixen un gas comprimit (normalment aire) en treball mecànic. En el sentit normal del terme, el circuit ha d'incloure un compressor o un tanc alimentat per un compressor.

## Components

El circuit pneumàtic comprèn els següents components:
* Components actius.
** Compressor
* Línies de transmissió
** Tanc d'aire. Emmagatzemen aire comprimit. La seva utilitat consisteix a tenir quantitats d'aire en diferents moments sense necessitat d'engegar el compressor cada vegada que les necessitem.
** Conductes pneumàtics. Transporten l'aire a pressió enclaustrat per l'espai. Estan construïts de materials rígids o flexibles, resistents a la pressió, i estancs.
** Atmosfera oberta (per retornar el gas utilitzat al compressor)
** Vàlvules
* Components passius o actuadors. Converteixen energia de pressió en moviment, lineal o circular. Cilindres pneumàtics i motors pneumàtics són els dos grups de components passius.
* Elements auxiliars. La seva funció és condicionar l'aire atmosfèric per optimitzar el funcionament del circuit i allargar-ne la durada. Com ara deshumidificadors, filtres de neteja de l'aire i lubricants. També en són destacables les unions mecàniques, entre elements del circuit o entre unitats dels conductes.

## Exemples de circuits pneumàtics
### Sistemes de frenada.

Des de la invenció de vehicles motoritzats hom trobà la necessitat d'auxiliar els sistemes de frenada mecànica amb esforços proporcionats per fluids a pressió, com ara l'aire. Els trens i les locomotores per causa de la seva gran inèrcia han tingut un ús extensiu de sistemes de frenada pneumàtics. Posteriorment els camions van adquirir aquest sistema.
Els següents aparells operen gràcies a gasos comprimits, tot i que no solen ser imaginats com a part de circuits pneumàtics:
* Pistoles
* Coets
* Frigorífics
* Motors de combustió interna
* Escafandres

## Vegeu també

* Aire comprimit
* Pneumàtica
# AFI

«AFI» té aquests significats:
* Alfabet fonètic internacional, alfabet fonètic usat per lingüistes per representar acuradament i de manera unívoca cada un de la completa varietat de sons
* Associació Fonètica Internacional, associació que promou l'estudi i la divulgació de la fonètica
* AFI (grup musical), grup de rock estatunidenc
* American Film Institute, Institut de Cinema dels Estats Units
* Australian Film Institute, Institut australià de cinema
# Acxaf

Acxaf (en hebreu אַכְשָׁף en grec antic Άξείφ o Άκσάφ) va ser una ciutat reial dels cananeus al nord de Galilea. El seu nom significa «bruixeria».
Josuè va assignar aquest territori a la tribu d'Aser.
Les Cartes d'Amarna de l'any 1350 aC diuen que la ciutat d'Akšapa (Acxaf) tenia com a governant Endaruta. En aquell temps, els habiru van atacar diverses ciutats-estat i Endaruta es va aliar per combatre'ls amb els reis de Jerusalem, Acre i altres ciutats. Es conserva una carta extremadament breu d'Endaruta, on després d'una introducció ritual diu: «... sigui el que sigui, oh rei (és a dir Faraó) senyor meu, ordena i em prepararé...». En resposta, el faraó li diu que es prepari per protegir i defensar Akšapa i que esperi l'arribada dels arquers.
Després de la dominació egípcia va passar probablement a Hassor, una ciutat cananea molt poderosa, al segle xii aC. Al segle xi aC hi apareix com a governant Ximron. Al segle x aC va passar a Israel, al domini de la tribu d'Aser.

## Referències

* ↑ Gauthier, Henri. Dictionnaire des noms géographiques contenus dans les textes hiéroglyphiques. T. 1 De a à w. El Caire: Soc. Roy. de Geographie d'Egypte, 1925, p. 112.
* ↑ Llibre de Josuè. 11:1
* ↑ Cheyne, T. K (et al.) (eds.). Encyclopædia biblica. Nova York: The Macmillan Company, 1901, p. col. 37.
* ↑ Llibre de Josuè. 19:25
* ↑ Ehrlich, Carl S. (ed.). From an antique land: an introduction to ancient Near Eastern literature. Lanham, Md.: Rowman & Littlefield Publishers, 2009, p. 277. ISBN 9780742543348.
* ↑ Llibre de Josuè. 11:1
# Radio Gladys Palmera

Radio Gladys Palmera és una emissora de ràdio musical en línia.
Va ser fundada per Alejandra Fierro Eleta el 1999 a Barcelona a través de la freqüència 96.6 FM. Fierro va començar a emetre des del seu domicili particular i basava la radiofórmula de música llatinoamericana en la seva col·lecció privada de vinils i discos.
Álex García ha estat director de continguts de l'emissora i Enrique Romero, coordinador. Calle Heredia, Achilifunk i Los + Calientes han estat alguns dels programes de Radio Gladys Palmera.
El 2008 es va establir a Madrid i des de 2010 només emet per Internet. El 2015 va rebre un premi Ondas a la millor plataforma radiofònica a internet.

## Referències

* 1 2 3 4 Casillas, Fran «Radio Gladys Palmera, música latina desde todos los rincones del planeta». El Mundo [Madrid], 07-11-2008.
* ↑ Manrique Núñez, Darío «La mecenas del ritmo». El País, 02-02-2013.
* ↑ Herrero, Javier «Gladys Palmera: La radio es el proyecto de mi vida y quise inventarme la mía». La Vanguardia. EFE [Madrid], 22-11-2015.

## Enllaços externs

* Radio Gladys Palmera - Lloc web oficial
# Oileán na Cruite

Oileán na Cruite o An Chruit (en anglès Cruit Island) és una illa deshabitada d'Irlanda, al comtat de Donegal, a la província de l'Ulster. Es troba a la Gaeltacht de Na Rosa. Està unida a l'illa d'Irlanda per un pont.
L'illa és un important centre d'escalada amb penya-segats de granit, el manual d'escalada de 2002 recull prop de 27 pujades a avencs, establerts majoritàriament en 1985. Des de 2007 s'han registrat unes 300 ascensions als penya-segats de granit a tota l'illa.

## Cultura

An Chruit té un important patrimoni musical, el músic local Seán McBride va escriure la famosa balada irlandesa "The Homes of Donegal" en 1955. La cançó "Thíos Cois na Trá Domh" té el seu origen a l'illa i ha esdevingut una cançó molt popular a la Gaeltacht de Donegal fins avui.

## Referències

* ↑ «Donegal Online Climbing Guide Book - Cruit Island». Colmcille Climbers. Arxivat de l'original el 2012-03-22. [Consulta: 31 maig 2013].
* ↑ Alan Tees. Rock Climbs in Donegal. Mountaineering Council of Ireland, 2002. ISBN 0-902940-17-1.
* ↑ http://www.tripatlas.com/videoplay/nJqoqHIAz-M Arxivat 2012-02-22 a Wayback Machine.
# Consagració (desambiguació)

«Consagració» té aquests significats:
* consagració o vida consagrada, aquella que l'Església Catòlica reconeix a qui viu en una comunitat que professa i practica els consells
* Consagració d'una església, tipus de destinació de l'edifici al culte diví, amb un ritual més complex que la simple benedicció
* Consagració reial, cerimònia religiosa que confereix a un sobirà un caràcter sagrat distingint-se així de la resta
* Abric de la Consagració, part del conjunt arqueològic del Barranc del Capelló a Capellades (Anoia) descobert per Amador Romaní el 1909
# 158

El 158 (CLVIII) fou un any comú començat en dissabte del calendari julià.

## Esdeveniments

* Sabrata (Àfrica): Luci Appuleu escriu, en la seva defensa, Apologia o De Magia.

## Referències

* ↑ Fernández Corte, José Carlos. «Apuleyo: "Apología" y "Florida"». A: Carmen Codoñer Merino (coord.). Historia de la literatura latina (en castellà). Cátedra, 1997, p. 665–670. ISBN 84-376-1533-X.
# Acworth (Nou Hampshire)

Acworth és una població dels Estats Units a l'estat de Nou Hampshire. Segons el cens del 2000 tenia 836 habitants.

## Demografia

Segons el cens del 2000, Acworth tenia 836 habitants, 318 habitatges, i 234 famílies. La densitat de població era de 8,3 habitants per km².
Dels 318 habitatges en un 30,8% hi vivien nens de menys de 18 anys, en un 60,7% hi vivien parelles casades, en un 6% dones solteres, i en un 26,4% no eren unitats familiars. En el 19,8% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,06.
Per edats la població es repartia de la següent manera: un 25,7% tenia menys de 18 anys, un 4,7% entre 18 i 24, un 24% entre 25 i 44, un 30,4% de 45 a 60 i un 15,2% 65 anys o més.
L'edat mediana era de 43 anys. Per cada 100 dones de 18 o més anys hi havia 101 homes.
La renda mediana per habitatge era de 37.386$ i la renda mediana per família de 41.397$. Els homes tenien una renda mediana de 29.792$ mentre que les dones 26.912$. La renda per capita de la població era de 18.132$. Entorn del 10,1% de les famílies i el 15,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Acworth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Acworth». American Fact Finder. Oficina del Cens dels Estats Units, 12-01-2010.

## Enllaços externs

* John Leverett Merrill, History of Acworth, Acworth, New Hampshire 1869
* http://www.nh.gov/nhes/elmi/htmlprofiles/acworth.html
# Red Dust

Red Dust és una pel·lícula estatunidenca dirigida per Victor Fleming, estrenada el 1932. Red Dust és la segona de les sis pel·lícules que Gable i Harlow farien junts, i va ser produïda durant l'era Precodi de Hollywood. Més de vint anys més tard, Gable protagonitzaria un remake, Mogambo (1953), amb Ava Gardner fent de protagonista en una variació sobre el paper de Harlow Grace Kelly fent-ne un en part similar al de Mary Astor a Red Dust .
La pel·lícula, que té lloc a la Indoxina francesa, dona una visió del negoci colonial francès del cautxú. Això inclou escenes de com s'extreu el cautxú de l'arbre; el procés de coagular el cautxú amb àcid; treballadors natius que són explotats; ventades que poden rebentar el sostre d'una cabana; el vaixell de subministrament que arriba periòdicament; un període de pluja que dura setmanes; i tigres que ronden a la jungla. El títol de la pel·lícula prové de les grans quantitats de pols que són provocades per les tempestes.
El 2006, Red Dust va ser seleccionada per ser conservada a la National Film Registry de la Library of Congress per ser "culturalment, històricament, o estèticament significatiu".

## Argument

Pel·lícula emblemàtica de la màquina de somnis hollywoodienca: un home i dues dones a la jungla (reconstruïda en estudi com volien els productors de l'època). Clark Gable fa d'aventurer enamorat d'una dona inaccessible i cec davant l'amor que li té una bagassa.

## Repartiment

* Clark Gable: Dennis Carson
* Jean Harlow: Vantine Jefferson
* Gene Raymond: Gary Willis
* Mary Astor: Barbara Willis
* Donald Crisp: Guidon
* Tully Marshall: Mac McQuarg
* Forrester Harvey: Limey
* Willie Fung: Hog

## Al voltant de la pel·lícula

* Aquesta pel·lícula va donar lloc a un remake: Mogambo dirigida el 1953 per John Ford amb Clark Gable, Ava Gardner i Grace Kelly la intriga de la qual passava a l'Àfrica. John Lee Mahin és el guionista de les dues pel·lícules.

## Referències

* ↑ «Red Dust». The New York Times.
# Oilton (Oklahoma)

Oilton és una ciutat dels Estats Units a l'estat d'Oklahoma. Segons el cens del 2000 tenia 1.099 habitants.

## Demografia

Segons el cens del 2000, Oilton tenia 1.099 habitants, 447 habitatges, i 291 famílies. La densitat de població era de 652,8 habitants per km².
Dels 447 habitatges en un 33,6% hi vivien nens de menys de 18 anys, en un 51,2% hi vivien parelles casades, en un 10,3% dones solteres, i en un 34,7% no eren unitats familiars. En el 30,9% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,11.
Per edats la població es repartia de la següent manera: un 29,1% tenia menys de 18 anys, un 9,2% entre 18 i 24, un 26,7% entre 25 i 44, un 20% de 45 a 60 i un 15% 65 anys o més.
L'edat mediana era de 34 anys. Per cada 100 dones de 18 o més anys hi havia 87,3 homes.
La renda mediana per habitatge era de 23.274 $ i la renda mediana per família de 29.766 $. Els homes tenien una renda mediana de 26.250 $ mentre que les dones 19.219 $. La renda per capita de la població era d'11.831 $. Entorn del 21,7% de les famílies i el 26,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oilton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Oilton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Coordinació de competències

La coordinació de competències és un mecanisme previst en l'article 18 de la Llei de règim jurídic de les administracions públiques i del procediment administratiu comú pel qual els òrgans administratius, en l'exercici de les seves competències pròpies, han d'ajustar l'activitat, en les relacions amb altres òrgans de la mateixa administració o d'altres administracions.

## Referències

* ↑ «Llei 30/1992 de 26 de novembre de règim jurídic de les administracions públiques i del procediment administratiu comú». Arxivat de l'original el 2009-12-29. [Consulta: 13 gener 2010].
# Clorur de bari

El clorur de bari és una sal fromada per anions clorur i cations bari. És una de les sals solubles de bari més importants. Com la majoria de les sals de bari, és tòxica. És higroscòpica. Té com a fórmula: BaCl2

## Preparació

Tot i que és econòmicament assequible, el clorur de bari es pot preparar a partir d'hidròxid de bari o carbonat de bari, aquest últim present en la naturalesa en forma de whiterita. Aquestes sals bàsiques reaccionen amb l'àcid clorhídric.
    Ba(OH)₂ + 2 HCl → BaCl₂ + 2 H₂O
    BaCO₃ + 2 HCl → BaCl₂ + CO₂ + H₂O
A escala industrial es prepara a través d'un procés de dos passos a partir de la barita (sulfat de bari).
    BaSO₄ + 4 C → BaS + 4 CO
    BaS + CaCl₂ → BaCl₂ + CaS
# Codi ATC R02

El codi ATC R02, descrit com Preparats per a la gola (anatomia), és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup R02 és part del grup anatòmic R Sistema respiratori.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QR02...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## R02A Preparats per a la gola

* R02AA Antisèptics
** R02AA01 Ambazona
** R02AA02 Dequalini
** R02AA03 Alcohol diclorobenzílic
* R02AB Antibiòtics
* R02AD Anestèsics

## Referències

* ↑ «ATC/DDD Index 2016: code R02». WHO Collaborating Centre for Drug Statistics Methodology.
* ↑ «ATCvet Index 2016: code QR02». WHO Collaborating Centre for Drug Statistics Methodology.